stanford-oval/wikipedia huggingface dataset:
Naisten Suomi–Ruotsi-yleisurheilumaaottelu 1963
Tulokset

| Lopputulokset | pisteet |
| --- | --- |
Suomi: 61
Ruotsi: 57
| Laji | 1>  | 2>  | 3>  | 4>  | 5>  | 6>  |
| --- | --- | --- | --- | --- | --- | --- |
| 100 m | E. Hadrup (T) 11,8 | U-B. Wieslander (R) 11,9 | M. Koivusaari (S) 12,0 | V. Markussen (T) 12,0 | B. Larsson (R) 12,3 | B. Johansson (S) 12,5 |
| 200 m | U-B. Wieslander (R) 24,4 | L. Hadrup (T) 24,5 | V. Markussen (T) 25,1 | H. Kivistö (S) 25,6 | S. Bowall (R) 25,7 | T. Vahtera (S) 25,8 |
| 400 m | E. Haimi (S) 57,2 | H. Kivistö (S) 57,2 | I. Jensen (T) 58,9 | A-M. Tegelius (R) 59,2 | R. Andersson (T) 59,5 | I. Eriksson (R) 59,9 |
| 800 m | A. Aittala (S) 2.13,9 | J. Andersen (T) 2.14,6 | E-L. Kalliolahti (S) 2.15,3 | Y. Strandberg (R) 2.16,4 | E. Ivarsson (R) 2.16,6 | K. Bjarup (T) 2.22,8 |
| 80 m aidat | U-B. Wieslander (R) 11,1 | S. Norrlund (S) 11,5 | G. Cederström (R) 11,9 | A. Olesen (T) 12,1 | M. Kullas (S) 12,2 | N. Hansen (T) 18,3 |
| 4 x 100 m viesti | Ruotsi 47,3 | Tanska 47,6 | Suomi  48,1 |  |  |  |
| Korkeus | L. Kaarna (S) 161 | M-B. Patriksson (R) 161 | R-M. Soppi (S) 158 | B. Andersen (T) 158 | B. Larsson (R) 158 | I. Husted (T) 155 |
| Pituus | N. Hansen (T) 591 | M. Koivusaari (S) 589 | G. Cederström (R) 582 | G. Karlmark (R) 556 | S. Norrlund (S) 555 | V. Nielsen (T) 522 |
| Kuula | K. Halkier (T) 13,93 | G-B. Flink (R) 13,52 | M. Mäkinen (S) 13,36 | M-B. Stolpe (R) 13,02 | V. Tuovinen (S) 12,93 | B. Korreman (T) 12,59 |
| Kiekko | W. Freiwald (R) 48,67 | M. Mäkinen (S) 45,51 | I. Lehtonen (S) 45,34 | I. Halkier (T) 44,66 | I. Janner (R) 39,65 | J. Plejdrup (T) 37,25 |
| Keihäs | S.Toivola (S) 48,90 | R. Talvensaari (S) 46,76 | Britt Johansson (R) 43,73 | E. Jortsen (T) 42,72 | L. Kock (T) 42,08 | E. Friedman (R) 40,51 |
Lisätietoa:

taulukon yksiköt: s (juoksut alle 800 m), min s (800 m), cm (korkeus, pituus), m (muut kenttälajit)
kolmimaaottelun loppupisteet: Ruotsi 79, Tanska 69, Suomi 87
maaottelun loppupisteet (pisteet: 5, 3, 2, 1 ja viestipisteet: 5, 3): Suomi-Ruotsi 61-57, Suomi-Tanska 66-52, Ruotsi-Tanska 62-56
100 m:n juoksussa Koivusaari juoksi uuden Suomen ennätyksen
Viestin juoksussa Ruotsin pikaviestijoukkue juoksi uuden Pohjoismaiden ennätyksen
80 m:n aitajuoksussa Ruotsin Wieslander sivusi Pohjoismaiden ennätystä ja Tanskan Hansen kaatui 5:nnellä aidalla
400 m:n juoksussa suomalaisten maaliintulojärjestys selvisi vasta maalikameran kuvasta
Yleisöä oli paikalla noin 2800
Tämä oli Suomen ensimmäinen maaotteluvoitto Ruotsista naisten yleisurheilumaaottelussa
Lähteet:

Helsingin Sanomat 26.8. v. 1963
Lyra McKee

| Lyra McKee |
| --- | --- |
 Lyra McKee (2017).
Henkilötiedot
Syntynyt: 31. maaliskuuta 1990 Belfast, Pohjois-Irlanti, Yhdistynyt kuningaskunta
Kuollut: 18. huhtikuuta 2019 (29 vuotta) Londonderry, Pohjois-Irlanti, Yhdistynyt kuningaskunta
Ammatti:  toimittaja
Muut tiedot
Aktiivisena:  2013–2019
Lyra Catherine McKee (31. maaliskuuta 1990 Belfast, Pohjois-Irlanti, Yhdistynyt kuningaskunta – 18. huhtikuuta 2019 Londonderry, Pohjois-Irlanti, Yhdistynyt kuningaskunta) oli pohjoisirlantilainen toimittaja, joka käsitteli paljon oman sukupolvensa kokemuksia Pohjois-Irlannin levottomuuksissa. Hän kirjoitti useisiin lehtiin, ja hänellä oli kustannussopimus Faber and Faberin kanssa. McKee ammuttiin kuoliaaksi hänen olleessaan raportoimassa Londonderryssä syntyneitä uusia levottomuuksia.
Elämäkerta > Koulusta toimittajaksi

Lyra McKee syntyi vuonna 1990, ja hän oli nuorin Joan McKeen kuudesta lapsesta. Hän vietti nuoruutensa ensimmäiset vuodet Cliftonville Roadilla, joka oli Pohjois-Irlannin levottomuuksien vaarallisimpia alueita.
Lyra McKee oli 14-vuotias koululainen, kun hän perusti oman sanomalehtensä. Hän kertoi myöhemmin, että hänen kiinnostuksensa kirjoittamiseen alkoi jo pienenä. McKee opiskeli Birminghamin yliopistossa digitaalista journalismia, mutta hän jätti maisterinopintonsa kesken.
Lähdettyään yliopistosta McKee perusti Muckraker Report -verkkosivun, johon hän pystyi kirjoittamaan pidempään tutkittuja artikkeleita. McKeen ensimmäinen kirjoitus julkaistiin vuonna 2013, ja se  käsitteli Pohjois-Irlannin ainoata raiskauskriisikeskusta ja sen pyrkimyksiä etsiä rahoitusta toiminnalleen. Hän kertoi myöhemmin keränneensä materiaalia artikkeliin viiden vuoden ajan.
Elämäkerta > Kansainvälinen huomio

McKee sai kansainvälistä huomiota vuonna 2014, kun hänen kirjeensä 14-vuotiaalle itselleen levisi verkossa. Kirje julkaistiin myöhemmin myös lyhytelokuvana. Siinä McKee kertoo muun muassa siitä, miltä homoseksuaalisuutensa salaaminen tuntui. McKee oli katolinen ja oli kuullut homoseksuaalisuuden olevan syntiä. Hän kuvailee kirjeessä näitä tuntemuksia ja itsemurhan harkitsemisesta. Hän kuvailee myös intohimoaan kirjoittamiseen.
McKeen kirjoituksia julkaistiin kirjeen saaman huomion jälkeen useissa julkaisuissa, kuten Belfast Telegraphissa, BuzzFeedissä, Mosaic Sciencessä ja Private Eyessä. Vuonna 2016 Forbes-lehti valitsi hänet 30 merkittävän alle 30-vuotiaan eurooppalaisen journalistin listalleen. The Irish Timesissä hänet nostettiin puolestaan vuonna 2019 kymmenen nousevan irlantilaiskirjailijan luetteloon.
McKee joukkorahoitti ensimmäisen kirjansa Angels With Blue Faces, jossa hän tutkii väliaikaisen IRA:n vuonna 1981 tekemää pohjoisirlantilaisen papin ja poliitikon Robert Bradfordin murhaa. Teos herätti myös isojen kustantamoiden huomion. McKee teki vuonna 2018 Faber and Faberin kanssa sopimuksen kahden kirjan julkaisemisesta. Ensimmäisen kirjan The Lost Boys oli tarkoitus ilmestyä vuonna 2020. Se käsittelee Pohjois-Irlannin levottomuuksissa kadonneita kahdeksaa poikaa.
Elämäkerta > Kuolema

McKee oli huhtikuussa 2019 raportoimassa Londonderryn väkivaltaisuuksia, kun hänet ammuttiin kuoliaaksi. Todistajien mukaan naamioitunut asemies ampui kohti poliiseja, joiden läheisyydessä oli myös toimittajia ja sivullisia. McKee kuljetettiin ammuskelun jälkeen poliisin Land Roverilla Altnagelvinin aluesairaalaan, missä hän kuoli vammoihinsa.
Poliisi kutsui ampumistapausta pian sen jälkeen terrorismiksi ja aloitti murhatutkinnat. Uusi IRA -järjestö myönsi muutaman päivän päästä osallisuutensa murhaan ja esitti ”vilpittömän anteeksipyyntönsä”. Järjestön mukaan McKeen ampuja oli tähdännyt poliiseja, mutta luoti oli kuitenkin osunut lähellä vihollisjoukkoja eli poliiseja seissyttä McKeetä. 52-vuotias Paul McIntyre sai helmikuussa 2020 syytteen McKeen murhasta.
Kuolemanjälkeiset julkaisut

Faber and Faber julkaisi vuonna 2020 antologian Lyra McKee: Lost, Found, Remembered, jossa on McKeen aiemmin julkaisemattomia kirjoituksia. Kirjan tarkoitus on antaa McKeen hengen elää tämän omien kirjoitusten kautta. Faber and Faber ilmoitti julkaisun yhteydessä myös, että yhtiö käy edelleen läpi McKeen kesken jäänyttä teosta The Lost Boys tämän perheen kanssa.
Aiheesta muualla

Kuvia tai muita tiedostoja aiheesta Lyra McKee Wikimedia Commonsissa
Musée Marmottan Monet

| Musée Marmottan Monet |
| --- | --- |


Tyyppi:  Taidemuseo 
Sijainti:  Pariisi, rue Louis Boilly, 16. arrondissementti
Perustettu:  1934
Kotisivut:  Musée Marmottan Monet
Koordinaatit:  48°51′32″N, 2°16′01″E
 fiMusée Marmottan Monet 
  
Musée Marmottan Monet on pariisilainen taidemuseo, jolla on maailman laajin Claude Monet'n teosten kokoelma. Kokoelmiin kuuluu yli 300 Monet'n impressionistista ja jälki-impressionistista teosta sekä Berthe Morisotin, Edgar Degasin, Édouard Manet'n, Alfred Sisleyn, Camille Pissarron, Paul Gauguinin, Paul Signacin  ja Pierre-Auguste Renoirin töitä.
Museossa on myös kokoelma kuvitettuja käsikirjoituksia sekä Jules ja Paul Marmottanin kokoelma Napoleonin ajan taidetta ja huonekaluja. Tähän kokoelmaan kuuluu myös italialaista ja flaamilaista primitiivistä maalaustaidetta.
Lähin metroasema on La Muette.
Aiheesta muualla

Musée Marmottanin verkkosivut (Arkistoitu – Internet Archive)
Kuvia tai muita tiedostoja aiheesta Musée Marmottan Monet Wikimedia Commonsissa
Mantas

Mantas-sanalla voidaan tarkoittaa ainakin seuraavia asioita:
Jeff "Mantas" Dunn, Venom yhtyeen kitaristi.
Mantas (yhtye), Jeff Dunnin vuonna 1988 perustama yhtye.
Death, vuonna 1983 perustettu yhtye, joka toimi alun perin tällä nimellä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mantas”, voi hakea sivunnimihaulla, laajalla sivunnimihaulla tai tekstihaulla.
Manta Likki

Manta Likki (s. 19. toukokuuta 2002) on suomalainen salibandyn pelaaja. Hän on edustanut naisten F-liigassa helsinkiläistä EräViikinkejä kaudesta 2020–2021 alkaen. Hän on kahden kauden aikana pelannut 40 runkosarjaottelua, joissa hän on tehnyt 11 maalia ja antanut kymmenen maalisyöttöä, sekä 12 pudotuspeliä, joissa hän on tehnyt viisi maalia ja saanut yhden syöttöpisteen. Hän saavutti SM-pronssia vuonna 2022 ja teki pronssiottelussa Classicia vastaan voiton ratkaisseen 4–3-jatkoaikamaalin.
Mantaqa

Mantaqa on suomalainen katujengi. Sen jäsenet Jafar al-Maseudi, Ahmad al-Maseudi ja Hussein al-Maseudi tuomittiin vuonna 2021 9–11 vuoden vankeusrangaistuksiin huumausaine-, ampuma-ase- ja rahanpesurikoksista. Kolme tuomittua ovat veljeksiä ja heitä pidetään Mantaqan johtajina. Mantaqa on lähtöisin Espoon Leppävaarasta, ja sillä on kytkös turkulaiseen katujengiin.
Sana mantaqa (arab. منطقة‎, minṭaqa) tarkoittaa reviiriä.
Namewee

| Namewee> Wee Meng Chee |
| --- | --- |
 Namewee Taiwanissa vuonna 2016
Henkilötiedot
Koko nimi:  Wee Meng Chee
Syntynyt: 6. toukokuuta 1983 (ikä 41) Muar, Johor, Malesia
Kansalaisuus:   Malesia
Muusikko
Taiteilijanimi:  Namewee 
Laulukielet:  mandariinikiina, minnan, kantoninkiina, malaiji
Tyylilajit:  hip hop, C-pop
Soittimet:  kitara 
  [ Muokkaa Wikidatassa ] [ ohje ]  
Wee Meng Chee (perint.: 黃明志; yksink.: 黄明志; pinyin: Huáng Míngzhì; Pe̍h-ōe-jī: Ûiⁿ Bêng-chì; s. 6. toukokuuta 1983), taiteilijanimeltään Namewee, on malesiankiinalainen räppäri ja näyttelijä.
Wee Meng Chee syntyi ja kasvoi Muarissa Johorin osavaltiossa. Hän opiskeli Taiwanissa Ming Chuan -yliopistossa.
Namewee nousi julkisuuteen vuonna 2007 julkaistuaan kappaleen Negarakuku, joka on versio Malesian kansallislaulusta Negaraku; kuku kuulostaa minnankiinankieliseltä penistä tarkoittavalta sanalta (kiin.: 咕咕; Pe̍h-ōe-jī: ku-ku). Kappale herätti paljon kritiikkiä Malesiassa. Poliisi käynnisti kappaleesta tutkinnan, ja hän oli vaarassa menettää Malesian kansalaisuutensa, mutta syytteitä ei lopulta nostettu. Hän julkaisi ensimmäisen EP:nsä Namewee (kiin.: 明志) vuonna 2007.
Vuonna 2009 Namewee julkaisi videon, jossa hän loukkasi kiinaksi paikallisen sähköyhtiön työntekijää kritisoidessaan sähköyhtiön hitautta sähkökatkon korjaamisessa. Vuonna 2014 hänet tuomittiin tästä yhdyskuntapalveluun.
Musiikin lisäksi Namewee on ohjannut elokuvia ja näytellyt niissä. Vuonna 2010 hän ohjasi ensimmäisen elokuvansa Nasi Lemak 2.0, jossa hän myös näytteli pääosassa. Elokuvan jatko-osa Nasi Lemak 1.0 ilmestyi vuonna 2022.
Vuonna 2016 Namewee julkaisi kappaleen Oh My God, minkä johdosta hänet pidätettiin epäiltynä islamin loukkaamisesta. Hän oli vangittuna neljä päivää, minkä jälkeen hänet vapautettiin takuita vastaan. Syytteitä ei lopulta nostettu.
Vuonna 2021 Namewee julkaisi yhdessä Kimberly Chenin kanssa kappaleen Fragile (kiin.: 玻璃心), joka kritisoi Kiinan hallintoa; tämän seurauksena kummankin sosiaalisen median tilit sekä kappaleet sensuroitiin Manner-Kiinassa.
Diskografia

Ho Ho Yeah (kiin.: 好好嘢新歌+精選) (2010)
Asia Most Wanted (kiin.: 亞洲通緝) (2013)
Asian Killer (kiin.: 亞洲通殺) (2015)
Cross Over Asia (kiin.: 亞洲通車) (2016)
All Eat Asia (kiin.: 亞洲通吃) (2017)
Ultimatum to Asia (kiin.: 亞洲通牒) (2018)
Calling Asia (kiin.: 亞洲通話) (2019)
Asia Polymath (kiin.: 亞洲通才) (2020)
Ghosician (kiin.: 鬼才做音樂) (2022)
Namewee (kiin.: 明志) (2007)
Namewee 4896 World Tour Live (kiin.: 黃明志4896世界巡迴演唱會Live全紀錄) (2020)
Filmografia

I Wanna Go Home (kiin.: 我要回家) (2009)
Nasi Lemak 2.0 (kiin.: 辣死你媽2.0) (2011)
Petaling Street Warriors (kiin.: 大英雄·小男人) (2011)
Hantu Gangster (kiin.: 鬼老大哥大) (2012)
Kara King (kiin.: 冠軍歌王) (2013)
Banglasia 2.0 (kiin.: 猛加拉殺手2.0) (2014)
Kungfu Taboo (kiin.: 百武禁忌) (2015)
The Big Power (kiin.: 大顯神威) (2016)
The Game of Las Vegas (kiin.: 拉屍為家屍好好玩) (2016)
Old Town Story (2017)
Friend Zone (kiin.: 限時好友) (2019)
Missbehaviour (2019)
BABI (kiin.: 你是豬) (2020)
Nasi Lemak 1.0 (kiin.: 辣死你媽傳人) (2022)
Muszamil

Kamil Beale (s. 1980) on yhdysvaltalainen rap-artisti. Hänen tunnetaan paremmin taiteilijanimellään Muszamil.
Hän teki ensiesiintymisensä Tha Outlawzin albumilla Ride Wit Us or Collide Wit Us kappaleissa "Hang On", "Good Bye" ja "Maintain". Vuonna 2002 hän julkaisi debyyttialbuminsa Hell Razed Us Outlaw Recordzin alaisena.
Diskografia

Hell Razed Us (2002)
Reparation Is Due (2006)
Aiheesta muualla

MySpace
Käännös suomeksi
Nakhon Sawan

| Nakhon Sawan เทศบาลนครนครสวรรค์ |
| --- | --- |

 Vaakuna
 Nakhon Sawan
 15°42′47″N, 100°08′06″E 
Valtio:  Thaimaa
Provinssi:  Nakhon Sawan
Väkiluku 2014:  86 439 
 nsm.go.th 
Nakhon Sawan on kaupunki Pohjois-Thaimaassa. Se on samannimisen provinssin pääkaupunki.
Mussau

| Mussau |
| --- | --- |
 Mussaun saaren kasvillisuutta.
Maantiede
Saariryhmä:  St Matthias -saaret
Merialue:  Tyynimeri
Valtio
Valtio:  Papua-Uusi-Guinea
Maakunta:  Uusi-Irlanti
Infobox OKNimi-testi OK: 
Mussau (mussau-emiraksi [musɑo]) on Papua-Uuden-Guinean valtioon kuuluva saari Tyynellämerellä. Se sijaitsee Uuden-Irlannin maakunnassa ja on St Matthiaksen saariryhmän pääsaari. Muita saariryhmän saaria ovat esimerkiksi Emira, Loaua ja Mananus.
Luonto

Mussaun saari on vuoristoinen. Saarella elää vaarantuneeksi luokiteltu lintulaji lavongainmonarkki. Lajia tavataan vain Mussaulla.
Liikenne

Mussaun tiet ovat huonokuntoisia. Saarella on muutamia moottori- ja polkupyöriä, mutta niillä liikkuminen on hankalaa. Ihmiset liikkuvat kylästä toiseen joko kävellen tai vesireittejä pitkin kanooteilla tai pienillä lasikuituveneillä. Autoja saarella näkee vain harvoin, ja ne ovat lähinnä hallinnossa toimivien henkilöiden ja terveydenhuoltohenkilöstön käytössä.
Väestö

Mussaun saarella vaikuttaa edelleen voimakkaasti perinteinen heimoajattelu. Tämän lisäksi seitsemännen päivän adventistien kirkko on merkittävä yhteiskunnallinen vaikuttaja; lähes kaikki saaren asukkaat kuuluvat kirkkoon ja adventistinen ajattelu rytmittää myös viikkoa.
Suurin osa Mussaun väestöstä hankkii elantonsa kalastamalla sekä kotitarveviljelyllä. Monilla on myös kanoja, joiden munat syödään, ja useat harjoittavat omassa kylässään pienimuotoista kaupankäyntiä välittämällä polttoainetta esimerkiksi perämoottoreihin. Saarelta myydään jonkin verran viljelytuotteita ja muun muassa hummereita maakunnan pääkaupunkiin Kaviengiin lisäansioiden saamiseksi.
Mussaun saaren pääkieli on mussau-emira (myös emira-mussau). Koko väestö osaa myös tok-pisiniä sekä kykenee ymmärtämään kirjoitettua englantia vaihtelevantasoisesti.
Koulutus

Nykyisin useimmissa saaren kylissä on koulu, jossa on luokat esiluokasta 4. tai 5. luokkaan. Lähin ylempien perusopetuksen luokkien (8. luokkaan saakka) koulu on pienellä Boliun saarella lähellä Mussaun etelärannikkoa.  Taloudelliset vaikeudet varjostavat kuitenkin sekä koulujen toimintaa että perheiden mahdollisuuksia lähettää lapsia kouluun. Hankkiakseen rahaa koulumaksuihin monet Mussaun miehistä lähtevät ajoittain joksikin ajaksi töihin Kaviengiin.
1990-luvun puoliväliin saakka Mussaulla saattoi käydä koulua vain englanniksi.
Aiheesta muualla

Brownie, John: Multilingualism and identity on Mussau (englanniksi)
Musée Fabre

| Musée Fabre |
| --- | --- |

Tyyppi:  Taidemuseo 
Osoite:  39, boulevard Bonne Nouvelle  
Sijainti:  Montpellier 
Perustettu:  1825  
Kotisivut:  museefabre.montpellier3m.fr 
Koordinaatit:  43°36′43″N, 3°52′48″E
 fiMusée Fabre 
  
Musée Fabre
Musée Fabre on Ranskan Montpellier’ssa, Hérault’n departementin pääkaupungissa, sijaitseva taidemuseo.
Museon perusti montpellier’lainen taidemaalari François-Xavier Fabre vuonna 1825. Vuoden 2003 alussa museossa aloitettiin 61,2 miljoonan euron entistämistyöt, jotka saatiin päätökseen tammikuussa 2007. Museo on eräs Montpellier’n päänähtävyyksistä, ja se sijaitsee lähellä kaupungin keskusaukiota, Place de la Comédieta. Museon kansallisesta merkittävyydestä kertoo se, että Ranskan kulttuuriministeriö on luokitellut sen Musée de Franceksi.
Kokoelmat

Ranskalaiset:
Sébastien Bourdon
Jacques-Louis David
Gaspard Dughet
Jean-Baptiste Greuze
Nicolas Poussin
Simon Vouet
Ulkomaiset:
Alessandro Allori
Il Guercino
Peter Paul Rubens
Jacob Isaakszoon van Ruysdael
David Teniers nuorempi
Paolo Veronese
Francisco de Zurbarán
1800- ja 1900-luvun maalaustaide, lukuisia fauvistisia maalauksia:
Frédéric Bazille
François-Léon Benouville
Gustave Courbet
Eugène Delacroix
Kees van Dongen
Raoul Dufy
Jean Hugo (taidemaalari)
Albert Marquet
Pierre Soulages
Nicolas de Staël
Claude Viallat
Vincent Bioulès
Maria Helena Vieira da Silva
Veistokset:
Antoine Bourdelle
Jean-Antoine Houdon
René Iché
Aristide Maillol
Germaine Richier
Aiheesta muualla

Musée Fabre (Agglomération de Montpellier) (ranskaksi)
Wikimedia Commonsissa on kuvia tai muita tiedostoja aiheesta .
Naran piiri

Naran piiri Malin kartalla.
Naran piiri (ransk. Cercle de Nara) on paikallishallintoalue Malin Koulikoron alueella. Sen pinta-ala on 30 000 neliökilometriä. Asukkaita on 243 000 henkeä (vuonna 2009).
Naran piiri rajoittuu pohjoisessa Mauritaniaan, idässä Ségoun alueen Nionon piiriin, etelässä Koulikoron alueen Banamban ja Kolokanin piireihin sekä lännessä Kayesin alueen Diéman ja Nioron piireihin. Seutu kuuluu Sahelin vyöhykkeeseen.
Piiriin kuuluu 11 maalaiskuntaa: Allahina, Dabo, Dilly, Dogofry, Fallou, Guénéibe, Guiré, Koronga, Nara, Niamana ja Ouagadou. Asukkaat ovat etupäässä soninkeja, fulbeja, bambaroja ja maureja.
Naran kautta kulkee etelästä Mauritaniaan johtava maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat viljan ohella lehmänpapu ja maapähkinä. Kotieläimiä ovat naudat, lampaat, vuohet, aasit, hevoset, siipikarja sekä vähäisessä määrin kamelit. Lisäksi harjoitetaan kalastusta, keräilyä, käsityöammatteja ja kaupankäyntiä.
Nakhon Ratchasima

| Nakhon Ratchasima นครราชสีมา |
| --- | --- |
 Näkymä Nakhon Ratchasiman keskustasta.
 vaakuna
 Nakhon Ratchasima
 Koordinaatit: 14°58.5′N, 102°6′E 
Valtio:  Thaimaa
Provinssi:  Nakhon Ratchasima
Pinta-ala:  
 – Kokonaispinta-ala:  37,5 km²
Väkiluku (2009):  144 407
 – Väestötiheys:  3 851 as./km²
Infobox OKVirheellinen NIMI-arvo: 
Nakhon Ratchasima (thaiksi นครราชสีมา) on Nakhon Ratchasiman provinssin pääkaupunki Koillis-Thaimaassa. Kaupunki tunnetaan myös nimellä Khorat (thaiksi โคราช).
Silpa Bhirasrin valama Thao Suranareen patsas. Taustalla Chumphonin portti ja Nakhon Ratchasiman vanhaa kaupunginmuuria.
Khorat on tärkeä silkkiteollisuuden keskus ja rautateiden solmukohta Isanin Bangkokiin yhdistävän koillisen radan varrella. Bangkokiin on matkaa 260 kilometriä. Kaupungin asukasluku on 144 407 henkeä (2009), mikä sijoittaa sen Thaimaan kuuden suurimman kaupungin joukkoon Bangkokin, Nonthaburin, Samutprakanin, Udon Thanin ja Chonburin jälkeen.
Aiheesta muualla

Kaupungin verkkosivusto (thaiksi)
Kuvia tai muita tiedostoja aiheesta Nakhon Ratchasima Wikimedia Commonsissa
M/S Fjärdvägen

| M/S Fjärdvägen |
| --- | --- |
 M/S Fjärdvägen Saaristomerellä
Tyyppi:  Rahtilaiva
Lippuvaltio:  Suomi
Kotipaikka:  Maarianhamina
IMO-numero:  7226952
MMSI-numero:  230341000
Tunnuskirjaimet:  OJHC
Aiemmat nimet:  1972–1973: Anu 1973: Norcliff 1973–1980: Anu 1980: Lune Bridge 1980–1981: Lady Catherin 1981–1982: Lakespan Ontario 1982–1985: Sir Lamorak (L3532) 1985–1987: Merchant Trader 1987: Mols Trader 1987–1989: Mads Mols 1989–1992: Pride of Portsmouth 1992–1995: Norman Commodore 1995– Fjärdvägen
Omistaja:  Rederi Ab Lillgaard
Aiemmat omistajat:  1972–1980: Alander Frachtsciff GmbH 1980: Tejo Leasing Ltd 1980–1985: Javelin Shipping Co Ltd 1985–1987: Cenargo Navigation Ltd 1987: Scout Shipping Co Ltd 1987–1994: Bahamadifko LXII 1994–1995: Clare Business Ltd 1995– Rederi Ab Lillgaard
Rakennustelakka:  Ankerløkken Verft A/S, Florø, Norja
Rakennusnumero:  90
Luovutettu:  syyskuu 1972
Status:  Liikenteessä
Tekniset tiedot
Pituus:  109,51 m
Leveys:  20,43 m
Syväys:  4,9 m
Bruttovetoisuus:  1 577 brt
Koneisto:  2 × Pielstick 8PC2L diesel
Koneteho:  5 885 kW
Nopeus:  32,41 km/h
Nopeus:  17,5 kn
Hyttejä:  12
Lastikapasiteetti:  45 traileria
Lähteet:  
M/S Fjärdvägen (IMO 7226952) on ahvenanmaalaisen Rederi Ab Lillgaardin omistama ro-ro-rahtialus. Alus on rakennettu vuonna 1972 Ankerløkken Verft A/S -nimisellä telakalla, Florøssa, Norjassa. Aluksen jääluokitus on 1A eli se pystyy useimmissa jääolosuhteissa kulkemaan yksin. Fjärdvägen on rekisteröity Suomen lipun alle ja sen kotisatama on Maarianhamina.
Fjärdvägenin sisaraluksia ovat M/S Umm al Anber, M/S Forest Atlantic ja M/S Ontosenoi -I BSB-II.
Käyttöhistoria > 1972–1985

Syyskuussa 1972 vastavalmistunut alus luovutettiin saksalaisen Alander Frachtsciff GmbH:n omistukseen. Aluksen nimi oli tuolloin Anu. Tämän jälkeen helsinkiläinen Avomeri Line Oy aloitti liikennöinnin aluksella reitillä Helsinki–Helsingborg–Århus. 2. toukokuuta–12. kesäkuuta 1973 väliseksi ajaksi alus aikarahdattiin brittiläis-hollantilaisen North Sea Ferries Rozenburgin liikenteeseen välille Hull–Rotterdam nimellä Norcliff. 13. kesäkuuta rahtaus päättyi ja alus sai jälleen nimen Anu. Vuoteen 1979 saakka Anu teki joitain rahtausmatkoja. Vuodesta 1979 vuoteen 1980 välisen ajan Anu oli aikarahdattuna Tor Linen Göteborgin ja Imminghamin väliseen liikenteeseen. Kesäkuussa 1980 Sarkin saarella, Britanniassa toimiva Tejo Leasing Ltd osti aluksen ja aikarahtasi sen British Railwaysin Rosslaren ja Fishguardin väliseen liikenteeseen. Syyskuussa jerseyläinen Javelin Shipping Co Ltd osti aluksen ja antoi sille nimen Lune Bridge. Lokakuusta joulukuun puoleenväliin 1980 alus oli aikarahdattuna Sealink U.K. Ltd:n (British Railways) liikenteeseen linjalle Heysham–Belfast.
18. joulukuuta 1980 alus sai nimen Lady Catherin, jonka jälkeen aikarahdattiin B&I Linen Dublinin ja Holyheadin väliseen liikenteeseen. Rahtaus päättyi elokuussa 1981, jonka jälkeen alus aikarahdattiin kanadalaisen Lakespan Marine Inc:n Oshawan ja Oswegan väliseen liikenteeseen nimellä Lakespan Ontario. Helmikuussa rahtaus päättyi ja alus kutsuttiin Royal Fleet Auxiliaryn (Britannian puolustusministeriö) tavaran- ja joukkojenkuljetusalukseksi Falklandin sodan ajaksi. Alus sai myös uuden nimen: Sir Lamorak (L3532).
Käyttöhistoria > 1985–

Tammikuussa 1985 alus myytiin mansaarelaiselle Cenargo Navigation Ltd:lle. Uusi omistaja antoi alukselle nimen Merchant Trader. Vuonna 1987 alus myytiin ensin Scout Shipping Co Ltd:lle, joka rekisteröi sen Mols Trader -nimisenä Bahaman lipun alle. Kotisatamaksi tuli Nassau. Myöhemmin samana vuonna alus rekisteröitiin Bahamadifko LXII:n omistukseen nimellä Mads Mols. Lippuvaltiona säilyi edelleen Bahama. Elokuussa 1987 Mads Mols aikarahdattiin tanskalaisen Mols Linienin liikenteeseen välille Ebeltoft–Sjællands Odde. Vuodesta 1989 vuoteen 1992 alus oli aikarahdattuna englantilaisen Mainland Market Deliveriesin Portsmouthin ja Kanaalisaarten väliseen liikenteeseen nimellä Pride of Portsmouth. Vuonna 1992 Pride of Portsmouth aikarahdattiin Commodore Ship Managementille. Samana vuonna alus aikarahdattiin Commodore Ferriesin Guernseyn ja Jerseyn väliseen liikenteeseen nimellä Norman Commodore.
25. maaliskuuta 1994 Norman Commodore myytiin Clare Business Ltd:n omistukseen. Uuden omistajan alaisuudessa alus jatkoi yhä reitillä Guernsey–Jersey. 18. joulukuuta 1995 ahvenanmaalainen Rederi Ab Lillgaard osti aluksen ja rekisteröi sen Suomen lipun alle nimellä Fjärdvägen. Kotisatamaksi tuli Maarianhamina. Omistajanvaihdoksen jälkeen alus aloitti liikennöinnin Naantalin sataman ja Långnäsin välillä. Rederi Ab Lillgaard liikennöi reittiä päivittäin lauantaita lukuun ottamatta.
Aiheesta muualla

Fakta om Fartyg – M/S Anu faktaomfartyg.se. Arkistoitu 26.5.2012. Viitattu 14.3.2008. (ruotsiksi)
Rederi Ab Lillgaard (Arkistoitu – Internet Archive) (englanniksi)